Р Е П У Б Л И К А  Б Ъ Л Г А Р И Я
НАРОДНО СЪБРАНИЕ

											Проект

ЗАКОН

за изменение и допълнение на Закона за пощенските услуги

(обн., ДВ, бр. 64 от 2000 г., изм. и доп., бр. 112 от 2001 г., бр. 45 и 76 от 2002 г.,
бр. 26 от 2003 г., бр. 19, 88, 99 и 105 от 2005 г., бр. 34, 37, 80 и 86 от 2006 г.,
бр. 41, 53 и 109 от 2007 г., бр. 109 от 2008 г., бр. 35, 87 и 93 от 2009 г.,
бр. 101 и 102 от 2010 г., бр. 105 от 2011 г. и бр. 38 от 2012 г.)

§ 1. В чл. 2, т. 3 се изменя така:
„3. насърчаване на конкуренцията в условията на либерализиран пазар на пощенските услуги;”

§ 2. Член 3 се изменя така:
„Чл. 3. (1) Пощенските услуги включват:
1. приемане, сортиране, пренасяне и доставяне на пощенски пратки;
2. извършване на пощенски парични преводи;
3. пряка пощенска реклама;
4. приемане на съобщения, предадени във физическа или електронна форма от подателя, обработването и предаването им чрез електронни средства и доставяне на тези съобщения на получателя като кореспондентски пратки;
5. куриерски услуги;
(2)Към пощенските услуги по ал. 1 могат да се предоставят и допълнителни услуги, като: препоръка, обявена стойност, наложен платеж, известие за доставяне и др.
(3) Пощенските услуги по ал. 1 и допълнителните услуги по ал. 2 могат да бъдат вътрешни и международни.”

§ 3. Член 4 се отменя.

§ 4. В чл. 5 се правят следните изменения и допълнения:
1. В ал. 1 след думата „извършват” се добавя „от пощенски оператори” и след думата „включват” се добавя „следните елементи”.
2. В ал. 2 думите „приемане, пренасяне и доставяне на пощенски пратки и извършване на пощенски парични преводи” се заменят с „извършване на пощенски услуги”.

§ 5. В чл. 6 се правят следните изменения и допълнения:
1. В ал. 1 след думата „пратки” се добавя „са адресирани пратки, които”.
2. В ал. 2 думите „пряка пощенска реклама” се заличават и думата „секограми” се заменя с „пратки за незрящи и слабовиждащи лица”.
3. Създават се алинеи 3 – 5:
„(3) Пощенските пратки по ал. 1 се доставят: лично на получателите; в пощенските кутии на получателите, поставени на адреса на получаване; в пощенските служби; в други звена от пощенската мрежа; в места или съоръжения, договорени между пощенските оператори и потребителите.
(4) Условията за доставянето на пощенските пратки по ал. 1 се определят с общи правила, изготвени от Комисията за регулиране на съобщенията.
(5) За извършване на доставката на непрепоръчани пощенски пратки получателите поставят пощенски кутии на подходящи, достъпни и безопасни места на адреса на получаване.”

§ 6. Член 7 се отменя.

§ 7. В чл. 9а, ал. 1 думите „за насоките за устойчиво развитие на пощенските услуги, на пазара на пощенските услуги и на пощенската инфраструктура” се заличават.

§ 8. В чл. 11 след думата „приемането” се поставя запетая и се добавя „сортирането” и думата „доставката” се заменя с „доставянето”.

§.9. В чл. 12 след думите „пощенските мрежи” се поставя запетая и се добавя „като част от  националната критична инфраструктура”.

§ 10. В чл. 13, т. 1 думите „за насоките за устойчиво развитие на пощенските услуги, на пазара на пощенските услуги и на пощенската инфраструктура” се заличават.

§ 11. В чл. 14, ал. 2 се изменя така:
„(2) Изискванията за пощенската сигурност се определят с наредба на министъра на транспорта, информационните технологии и съобщенията и министъра на вътрешните работи съгласувано с председателя на Държавна агенция "Национална сигурност" и с председателя на Държавна агенция „Технически операции”.

§ 12. В чл. 15, ал. 1 се правят следните изменения и допълнения:
1. В т. 2 думата „ефективна” се заличава.
2. Точка 3 се изменя така:
„3. издава, изменя, допълва, спира, прекратява и отнема индивидуални лицензии в предвидените от този закон случаи”;
3. В т. 4 думите „неуниверсални пощенски услуги по чл. 38, т. 1-3” се заменят с „пощенски услуги по чл. 3, ал. 1, т. 3-5”.
4. В т. 6 думите „и осъществява контрол по тяхното изпълнение” се заличават.
5. В т. 9 думите „може да отправя до пощенските оператори обосновани писмени искания за предоставяне на” се заменят с „изисква от пощенските оператори данни и”, след думата „обем” се добавя „и” и думите „и подробности, необходима за” се заменят със „свързана с”.
6. В т. 14 след думите”по видове услуги” се добавя „и по видове пощенски пратки”.
7. В т. 15 след думите”по видове услуги” се добавя „и по видове пощенски пратки”.
8. В т. 16 в началото на текста се добавя „чрез министъра на транспорта, информационните технологии и съобщенията” и думите „компенсацията за наличието на несправедлива” се заменят със „средствата за компенсиране на несправедливата”.
9. В т. 19 думата „проект” се заличава и след думите „за осигуряване на достъпа” се добавя „ и на цените на услугите, извършвани въз основа на договор за достъп”.
10. Точка 20 се отменя.

§ 13. В чл. 15а, ал. 1, т. 5 думите „неуниверсални пощенски услуги по чл. 38, т. 1-3” се заменят с „пощенски услуги по чл. 3, ал. 1, т. 3-5”.

§ 14. Член 18 се изменя така:
„Чл. 18. Пощенски оператори са лица, които извършват една или повече пощенски услуги и са регистрирани по законодателството на Република България, друга държава - членка на Европейския съюз или държава - страна по Споразумението за Европейското икономическо пространство.”

§ 15. Член 19 се изменя така:
„Чл. 19. Пощенските оператори извършват пощенски услуги въз основа на:
1. издадени индивидуални лицензии в предвидените от закона случаи;
2. подадено писмено уведомление за извършване на пощенски услуги по чл. 3, ал. 1, т. 3-5.”

§ 16. В чл. 20, ал. 1, т. 8 след думата „наблюдение” съюзът „или” се заменя с „и” и думите „компетентните органи на Министерството на вътрешните работи и на Държавна агенция „Национална сигурност” се заменят с „председателя на Държавна агенция "Национална сигурност" и от председателя на Държавна агенция „Технически операции” или от определени от тях лица”.

§ 17. В чл. 21 се правят следните изменения и допълнения:
1. В ал. 1 думите „пощенските си мрежи” се заменят с „точките за достъп”
2. В ал. 2:
а) основният текст се изменя така:
„Пощенските оператори включват в общите условия на договора с потребителите:”
б) създава се нова т. 2:
„2. изисквания за форма, размери, тегло и опаковка на пощенските пратки”;
в) досегашната т. 2 става т. 3;
г) досегашната т. 3 става т. 4 и в нея след думите „пощенските пратки” запетаята и думите „пощенски колети” се заличават;
д) досегашната т. 4 става т. 5 и в нея след думите „пощенските пратки” запетаята и думите „пощенски колети” се заличават;
е) досегашните т. 5-7 стават съответно т. 6-8;
ж) досегашната т. 8 става т. 9 и в нея думите „и пощенските колети” се заличават;
з) досегашната т. 9 става т. 10 и в нея след думата „размери” се добавя „и срок за изплащане на обезщетения за счетените за основателни рекламации”, а думите „и пощенски колети” се заличават;
и) досегашните т. 10 и 11 стават съответно т. 11 и 12;
3. Алинея 3 се отменя.
4. В ал. 5 след думите „универсалната пощенска услуга” запетаята се заличава и думите „пощенските оператори, извършващи услуги, включени в обхвата на универсалната пощенска услуга, и пощенските оператори, извършващи пощенски парични преводи” се заменят с „и пощенските оператори, извършващи услуги по чл. 3, ал. 1, т. 1 и/или 2”

§ 18. В чл. 22 думите „дадената им” се заменят с „издадената им индивидуална”.

§ 19. Член 23 се отменя.

§ 20. В чл. 23а ал. 1 се изменя така:

„Чл. 23а. (1) Пощенските оператори, извършващи услуги по чл. 3, ал. 1, т. 1, организират и осъществяват отчитане на дейността си в съответствие с приложимите счетоводни стандарти както общо за търговското дружество, така и аналитично и поотделно за:
1. услугите по чл. 3, ал. 1, т. 1 – по видове пощенски пратки;
2. услугите по чл. 3, ал. 1, т. 3-5;
3. други търговски дейности.”

§ 21. В чл. 24 думите „Универсалната пощенска услуга се предоставя от пощенски оператор” се заменят с „Пощенски оператор със задължение за извършване на универсалната пощенска услуга е оператор”.

§ 22. В чл. 25, ал. 2 след думата „закон” се поставя запетая и се добавя „включително услуги по чл. 3, ал. 1, т. 1”.

§ 23. В чл. 29 се правят следните изменения и допълнения:
1. Алинея 2 се изменя така:
„(2) Размерът на средствата за компенсиране на несправедливата финансова тежест от извършване на универсалната пощенска услуга се определя от Комисията за регулиране на съобщенията въз основа на нетните разходи, изчислени при спазване на методиката по чл. 15, ал. 1, т. 11.”
2. Алинея 3 се изменя така:
(3) Размерът на компенсацията не може да надхвърля размера на средствата за компенсиране на несправедливата финансова по ал. 2.
3. Алинея 5 се изменя така:
„(5) При предоставяне на компенсацията по ал. 1 се спазват приложимите правила за предоставянето на държавни помощи.”
4. Създава се ал. 6:
„(6) Когато при предоставяне на компенсацията по ал. 1 са изпълнени условията на Решение на Европейската комисия от 20 декември 2011 г. относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (ОВ, L 7, 11.1.2012, стр. 3-10), не се изисква предварително уведомяване и постановяване на решение на Европейската комисия.”

§ 24. Член 29а се изменя така:
„Чл. 29а (1) Пощенският оператор със задължение за извършване на универсалната пощенска услуга представя пред Комисията за регулиране на съобщенията заявление за компенсиране на нетните разходи от извършване на универсалната пощенска услуга за предходната година заедно с необходимите доказателства в срок до 31 май на текущата година.
(2) Заявлението по ал. 1 се изготвя в съответствие с указанията на Комисията за регулиране на съобщенията, дадени в процеса на разглеждане на уведомлението за намерението на пощенския оператор да кандидатства за компенсиране на нетните разходи, изготвено съгласно методиката по чл. 15, ал. 1, т. 11, и съдържа размера на нетните разходи от извършване на универсалната, изчислени при спазване на методиката по чл. 15, ал. 1, т. 11.
(3) Комисията за регулиране на съобщенията в случай че констатира, че заявлението по ал. 1 не е изготвено в съответствие с изискванията на методиката по чл. 15, ал. 1, т. 11 и/или не са отразени указанията, дадени в процеса на разглеждане на уведомлението за намерението на пощенския оператор да кандидатства за компенсиране на нетните разходи, в срок от 14 дни от датата на подаване на заявлението го връща на оператора с указания за преработването му. Пощенският оператор представя преработено заявление пред Комисията за регулиране на съобщенията в срок от 14 дни от получаване на тези указания.
(4) При наличие на надлежно подадено заявление по ал. 1 Комисията за регулиране на съобщенията възлага одит на заявлението и документите към него чрез определен от нея независим одитор. Срокът за извършване на одита следва да стартира не по-късно от 1 юни на текущата година. Резултатите от изчисляването на нетните разходи от извършване на универсалната пощенска услуга и оценката на одитора са обществено достъпни.
(5) В срок от един месец от извършване на одита по ал. 4 Комисията за регулиране на съобщенията се произнася с решение относно:
1. размера на нетните разходи от извършване на универсалната пощенска услуга;
2. наличието на несправедлива финансова тежест от извършване на универсалната пощенска услуга;
3. размера на средствата, необходими за компенсиране на несправедливата финансова тежест от извършване на универсалната пощенска услуга.
(6) Комисията за регулиране на съобщенията, чрез министъра на транспорта, информационните технологии и съобщенията, в 7 дневен срок от произнасянето по ал. 5 представя решението и материалите към него на министъра на финансите с предложение за включване на размера на средствата за компенсиране на несправедливата финансова тежест в проекта на Закон за държавния бюджет на Република България за следващата година.
(7) В случай че произнасянето по ал. 5 не съвпадне с хода на бюджетната процедура, министърът на транспорта, информационните технологии и съобщенията предлага на министъра на финансите да включи в проекта на Закон за държавния бюджет на Република България за следващата година средства за компенсиране на несправедливата финансова тежест, определени в съответствие с последното решение на Комисията за регулиране на съобщенията относно размера на средствата.
(8) В случаите по ал. 7 размерът на компенсацията, която следва да се изплати на пощенския оператор със задължение за извършване на универсалната пощенска услуга, се коригира окончателно въз основа на решението по ал. 5.”

§ 25. В чл. 29б се правят следните изменения и допълнения:
1. Алинея 1 се изменя така:
„(1) Пощенският оператор със задължение за извършване на универсалната пощенска услуга организира и осъществява отчитане на дейността си в съответствие с приложимите счетоводни стандарти и прилагане на система за разпределение на разходите както общо за търговското дружество, така и аналитично и поотделно за:
1. извършване на универсалната пощенска услуга по видове услуги и по видове пощенски пратки;
2. извършване на пощенски услуги по чл. 3, ал. 1 по видове услуги;
3. други търговски дейности.”
2. Алинея 2 се изменя така:
„(2) Приходите от извършването на универсалната пощенска услуга не могат да се използват за покриване на разходи за извършване на пощенски услуги по чл. 3, ал. 1 или за други дейности.”
3. В ал. 3 думите „правила, разработени” се заменят с „процедура, разработена”.
4. В ал. 4 думите „31 май” се заменят с „30 април”.
5. Създава се ал. 6:
„(6) В срок до 30 дни от приключване на проверката по ал. 5 Комисията за регулиране на съобщенията се произнася с решение съгласно което може: 
1. да даде задължителни указания за промени във връзка с прилагането на системата за разпределение на разходите и/или; 
2. да съгласува получените от системата за разпределение на разходите резултати.”

§ 26. Член 31а се изменя така:
„Чл. 31а. (1) Пощенският оператор със задължение за извършване на универсалната пощенска услуга осигурява достъп до пощенската си мрежа на пощенските оператори при условия на обективност и равнопоставеност и при спазване на изискванията на наредбата по чл. 15, ал. 1, т. 19. Достъпът се осъществява въз основа на договори, в които страните договарят финансовите, конкретните технически, технологични и други условия и ред за предоставяне и ползване на достъпа, както и услугите по чл. 3, ал. 1, т. 1, които ще бъдат извършвани.
(2) При извършване на пощенски услуги въз основа на договор за достъп до пощенската мрежа на пощенския оператор със задължение за извършване на универсалната пощенска услуга всяка от страните по договора носи отговорност за извършването на услугата само за своята част от приемането, сортирането, пренасянето и доставянето на пощенските пратки.
(3) При извършване на пощенски услуги въз основа на договор за достъп до пощенската мрежа на пощенския оператор със задължение за извършване на универсалната пощенска услуга страните по договора отговарят солидарно пред потребителите за вредите или щетите, настъпили при приемането, сортирането, пренасянето и доставянето на пощенските пратки.
(4) В случай че страните по ал.1 не постигнат съгласие за сключване на договор за достъп до пощенската му мрежа, всеки от тях може не по-рано от два месеца и не по-късно от три месеца от датата на предложението за сключване на договора да отправи искане пред Комисията за регулиране на съобщенията. Комисията за регулиране на съобщенията в двумесечен срок от постъпване на искането с мотивирано решение може да даде задължителни указания на пощенския оператор със задължение за извършване на универсалната пощенска услуга в определен от нея срок да сключи договор за осигуряване на достъп до пощенската си мрежа.
(5) Пощенският оператор със задължение за извършване на универсалната пощенска услуга изпраща копие от договора за достъп до пощенската му мрежа и от неговите изменения за сведение в Комисията за регулиране на съобщенията в 7 дневен срок от подписването им.”

§ 27. Наименованието на глава четвърта се изменя така:
„Универсална пощенска услуга”.

§ 28. В глава четвърта думите „Раздел І Универсална пощенска услуга” се заличават.

§ 29. В чл. 32 се правят следните изменения и допълнения:
1. Досегашният текст става ал. 1
2. Създава се ал. 2:
„(2) Универсалната пощенска услуга се извършва само в пакет от всичките услуги по чл. 34, ал. 1.”

§ 30. В чл. 33 ал. 4-8 се отменят.

§ 31. Член 34 се изменя така:
„Чл. 34. (1) Универсалната пощенска услуга включва:
1. приемане, сортиране, пренасяне и доставяне на следните пощенски пратки:
а) кореспондентски пратки до 2 кг;
б) малки пакети до 2 кг;
в) печатни произведения до 5 кг;
г) пратки за незрящи и слабовиждащи лица до 7 кг;
д) пощенски колети до 20 кг;
2. допълнителни услуги „препоръка” и „обявена стойност”.
(2) Границата за тегло по ал. 1, буква „д”, когато се отнася за колети от други страни, може да бъде и по-висока.
(3) Пощенските пратки по ал. 1, букви „а”, „б”, „в” и „г” могат да бъдат пратки с предимство или пратки без предимство.”

§ 32. В чл. 35 се правят следните изменения:
1. В ал. 1 думите „ал. 1 т. 1 и 2 и ал. 2” се заменят с „както и пратките, към които се предоставят допълнителните услуги ”препоръка” и „обявена стойност”.
2. Алинея 2 се отменя.

§ 33. Член 36 се отменя.

§ 34. В глава четвърта „Раздел ІІ Неуниверсални пощенски услуги” се отменя.

§ 35. В чл. 39 се правят следните изменения:
1. Точка 2 се изменя така:
„2. извършване на услуги по чл. 3, ал. 1, т. 1 по видове пощенски пратки”.
2. Точка 3 се изменя така:
„3. извършване на услугата по чл. 3, ал. 1, т. 2”.

§ 36. В чл. 41 думите „за извършване на услугите” се заличават.

§ 37. В чл. 42 думите „за извършване на услугите” се заличават.

§ 38. В чл. 43 се правят следните изменения и допълнения:
1. В ал. 1:
а) в текста преди т. 1 думите „за извършване на услугите” се заличават;
б) в т. 1 след думата „съответния” се добавя „единен”;
в) в т 3. думата „предполагаема” се заличава.
2. В ал. 2 т. 5 се отменя.

§ 39. В чл. 44 след думата „лицензии” се добавя „по чл. 39, т. 2 и/или3”.

§ 40. В чл. 47 се правят следните изменения:
1. В ал. 1 думите „за извършване на услугите” и думите „(обратна разписка), като в случай на отказ в срок 7 дни от приемане на решението му изпраща и копие от решението” се заличават.
2. В ал. 2 думите „за извършване на услугите” се заличават.

§ 41. В чл. 48, ал. 4 думите „за извършване на услугите” се заличават.

§ 42. В чл. 48а се правят следните изменения:
1. В ал. 1 думите „за извършване на услугите” се заличават.
2. В ал. 2 думите „за извършване на услугите” се заличават.
3. В ал. 3 думите „за извършване на услугите” се заличават.
4. В ал. 4 думите „за извършване на услугите” се заличават.

§ 43. В чл. 52, ал. 1 думите „за извършване на услугите” се заличават.

§ 44. В чл. 53 се правят следните изменения и допълнения:
1. В т. 1 думите „по чл. 39” се заменят с „по чл. 3, ал.1, т. 1 и/или 2”
2. Създава се т. 1а:
„1а. изпълнение на условията за доставяне на пощенските пратки по чл. 6, ал. 4.”
3. Създава се т. 9а:
„9а. предоставяне на цените на пощенските услуги по чл. 3 за сведение на лицензиращия.”

§ 45. В чл. 54 се правят следните изменения и допълнения:
1. След думата „услуга” се поставя запетая и се добавя „освен изискванията по чл. 53”.
2. В т. 2 думите „и условията за доставяне на пощенските пратки и на пощенските колети по чл. 36” се заличават.
3. В т. 5 думите „за осигуряване на достъп до пощенската мрежа на лицензирания” се заменят с „на наредбата по чл. 15, ал. 1, т. 19”.
4. В т. 6 след думата „услуги” се добавя „и по видове пощенски пратки”.
5. Точка 7 се отменя.
6. В т. 8 думите „ред за доказване размера на несправедливата финансова тежест от извършването на универсалната пощенска услуга” се заличават.
7. Създава се т. 8а:
„8а. ред за доказване размера на нетните разходи от извършване на универсалната пощенска услуга”.

§ 46. В чл. 55, ал. 2 думите „индивидуалните лицензии, издадени за извършване на услуги” се заменят с „издадените индивидуални лицензии”.

§ 47. В чл. 56, ал. 1 думите „за извършване на услуги” се заличават.

§ 48. В чл. 57 се правят следните изменения:
1. В ал. 1 думите „индивидуалната лицензия, издадена за извършване на услуги” се заменят с „издадената индивидуална лицензия”.
2. В ал. 3 думите „за извършване на услуги” се заличават.

§ 49. Наименованието на раздел ІV се изменя така:
„Ред и изисквания за извършване на пощенски услуги по чл. 3, ал. 1, т. 3-5”.

§ 50. В чл. 59 се правят следните изменения:
1. В ал. 1:
а) думите „Неуниверсални пощенски услуги по чл. 38, т. 1-3” се заменят с „Пощенски услуги по чл. 3, ал. 1, т. 3-5”;
б) точка 1 се изменя така:
„1. идентификационните данни на заявителя – наименование (фирма), седалище, адрес на управление и съответния идентификационен код”;
2. В ал. 5 думата „неуниверсални” се заличава и думите „чл. 38, т. 1-3” се заменят с „чл. 3, ал. 1, т. 3-5”.
3. В ал. 6 думата „неуниверсални” се заличава и думите „чл. 38, т. 1-3” се заменят с „чл. 3, ал. 1, т. 3-5”.
4. В ал. 10 думата „неуниверсални” се заличава и думите „чл. 38, т. 1-3” се заменят с „чл. 3, ал. 1, т. 3-5”.

§ 51. В чл. 60 се правят следните изменения:
1. Думата „неуниверсални” се заличава и думите „чл. 38, т. 1-3” се заменят с „чл. 3, ал. 1, т. 3-5”
2. Точка 6 се изменя така:
„6. създават условия за наблюдение и контрол върху пощенските пратки от председателя на Държавна агенция „Национална сигурност” и от председателя на Държавна агенция „Технически операции” или от определени от тях лица, които могат да дават задължителни за изпълнение указания”.
3. В т. 9 думите „услугите по” се заменят с „пощенски услуги, за които се издава индивидуална лицензия по реда на”.

§ 52. В чл. 61 се правят следните изменения:
1. В ал. 1 думата „неуниверсални” се заличава и думите „чл. 38, т. 1-3” се заменят с „чл. 3, ал. 1, т. 3-5”.
2. В ал. 2 думата „неуниверсални” се заличава и думите „чл. 38, т. 1-3” се заменят с „чл. 3, ал. 1, т. 3-5”.
3. В ал. 4 думата „неуниверсални” се заличава и думите „чл. 38, т. 1-3” се заменят с „чл. 3, ал. 1, т. 3-5”.
4. В ал. 5 думата „неуниверсални” се заличава и думите „чл. 38, т. 1-3” се заменят с „чл. 3, ал. 1, т. 3-5”.
5. В ал. 7 думата „неуниверсални” се заличава.

§ 53. В чл. 62 се правят следните изменения:
1. В ал. 2, т. 1 думите „за извършване на услуги” се заличават.
2. В ал. 3 думата „неуниверсални” се заличава и думите „чл. 38, т. 1-3” се заменят с „чл. 3, ал. 1, т. 3-5”;

§ 54. Член 65 се изменя така:
„Чл. 65. (1) Цените на пощенските услуги, с изключение на цените по видове услуги и по видове пощенски пратки от универсалната пощенска услуга, се определят от пощенските оператори съобразно търсенето и предлагането при осигуряване на равнопоставеност на потребителите и в зависимост от категориите потребители, количеството подадени пощенски пратки и други предварително оповестени условия.
(2) Пощенските оператори предоставят цените по ал. 1 на Комисията за регулиране на съобщенията за сведение в срок 10 дни преди влизането им в сила.”

§ 55. Създава се чл. 65а:
„Чл. 65а. (1) Цените по видове услуги и по видове пощенски пратки от универсалната пощенска услуга се образуват от пощенския оператор със задължение за извършване на универсалната пощенска услуга при спазване на изискванията на наредбата по чл. 66, ал. 1 и на методиката по чл. 15, ал. 1, т. 13.
(2) Пощенският оператор със задължение за извършване на универсалната пощенска услуга предоставя цените по ал. 1 на Комисията за регулиране на съобщенията за съгласуване в срок 30 дни преди влизането им в сила, заедно с документите за тяхното образуване.
(3) Комисията за регулиране на съобщенията указва на пощенския оператор със задължение за извършване на универсалната пощенска услуга да преработи в едномесечен срок цените по ал. 1, когато при тяхното образуване не са спазени изискванията на наредбата по чл. 66, ал. 1 и на методиката по чл. 15, ал. 1, т. 13”.

§ 56. В чл. 66 се правят следните изменения и допълнения:
1. В ал. 1 след думата „услуги” се добавя „и по видове пощенски пратки”.
2. В ал. 2:
а) точка 4 се изменя така:
„4. ориентиране на цените според разходите”;
б) точки 6 и 7 се отменят;
в) в т. 8 думите „на международните пазари” се заменят с „по видове услуги от универсалната пощенска услуга в държавите-членки на Европейския съюз”.
2. Алинея 3 се отменя.

§ 57. Създава се чл. 66а:
„Чл. 66а. (1) Пощенският оператор със задължение за извършване на универсалната пощенска услуга за услугите по чл. 3, ал. 1, т. 1, извършвани въз основа на договор за достъп до пощенската му мрежа и за услугите по чл. 3, ал. 1, т. 1, извършвани на предприятия посредници или лица групиращи и/или сортиращи пощенски пратки от различни потребители, може да образува цени, различни от цените, образувани по правилата по чл. 66, ал. 1.
(2) Цените по ал. 1 се образуват и прилагат съгласно правилата по чл. 15, ал. 1, т. 19.
(3) Пощенският оператор със задължение за извършване на универсалната пощенска услуга предоставя цените по ал. 1 на Комисията за регулиране на съобщенията за сведение в срок в срок до 7 дни от датата на сключването на договора.”

§ 58. В чл. 68 след думата „услуги” се добавя „и условията по прилагането им”.

§ 59. В чл. 77 се правят следните изменения:
1. В ал. 2 думите „включени в обхвата на универсалната пощенска услуга и/или неуниверсални пощенски услуги” се заменят с „по чл. 3, ал. 1”.
2. В ал. 4 думите „лицензирани за извършване на услуги по чл. 39, т. 2 и/или 3” се заменят с „извършващи услуги по чл. 3, ал. 1, т. 1 и/или 2, освен отпечатъците по ал. 2”.

§ 60. В чл. 79, ал. 3 се изменя така:
„(3) С международния купон-отговор подателят заплаща предварително цената на пощенската пратка-отговор, изпратена от съответния получател, живеещ в чужбина.”

§ 61. В чл. 80, ал. 1 се правят следните изменения:
1. Текстът на ал. 1 се изменя така:
„(1) Освобождават се от заплащане услугите по приемане, сортиране, пренасяне и доставяне на следните видове пощенски пратки от универсалната пощенска услуга:”.
2. В т. 2 думите „секограми до 7 кг – релефни писма и клишета, звукозаписи и специална хартия (с изключение на въздушните допълнителни цени)” се заменят с „пратки за незрящии слабовиждащи лица до 7 кг (с изключение на допълнителното заплащане за пренасянето им по въздушен път)”.

§ 62. В чл. 81 думата „изпълнението” се заменя с „извършването”.

§ 63. В чл. 84 думата „преведени” се заменя с „изпратени” и думите „включително по наложен платеж” се заличават.

§ 64. В чл. 85, ал. 1 се правят следните изменения:
1. В т. 1 думите „с добавена стойност над универсалната пощенска услуга” се заменят с „по смисъла на”.
2. В т. 4 думите „вътрешни и международни” се заличават.

§ 65. В чл. 87, т. 7 думите „с добавена стойност над универсалната пощенска услуга” се заличават.

§ 66. В чл. 90 се създава т. 7:
„7. стоки с неплатен акциз”.

§ 67. Член 92 се изменя така:
„Чл. 92. При приемането на пощенска пратка пощенският оператор извършва проверка на съдържанието за поставени забранени предмети или вещества, като изисква от подателя съгласие за извършване на проверката. При отказ на подателя пратката не се приема.”

§ 68. В чл. 93 се правят следните изменения и допълнения:
1. В ал. 1 думите „задържа пратката и след съгласуване” се заменят със „съвместно” и след думата „проверка” се добавя „задържа пратката и”.
2. В ал. 2 думите „съответните компетентни държавни органи” се заменят с „органите на Министерството на вътрешните работи”.

§ 69. В чл. 99 се правят следните изменения:
1. В ал. 1 думите „чл. 39” се заменят с „чл. 3, ал. 1, т. 1 и/или 2 и по чл. 34”.
2. В ал. 2 думата „неуниверсални” се заличава и думите „чл. 38, т. 1-3” се заменят с „чл. 3, ал. 1, т. 3-5.

§ 70. В чл. 100, ал. 2 думата „неуниверсални” се заличава и думите „чл. 38, ал. 2 и/или 3” се заменят с „ чл. 3, ал. 1, т. 3-5.

§ 71. В чл. 100б се правят следните изменения:
1. В ал. 1 числата „200” и „2000”се заменят съответно с „1000” и с „3000”.
2. В ал. 3 думите „ал. 2 се заменят” с „ал. 1 и 2”.

§ 72. В чл. 101 числото „500” се заменя с „1000”.

§ 73. В чл. 103 се правят следните изменения:
1. В ал. 1 думата „писмовни” се заменя с „кореспондентски”.
2. Алинея 2 се изменя така:
„(2) Пощенски оператор, който с цел препращане на приети от него пощенски пратки ползва без договор по чл. 31а, ал. 1 пощенската мрежа на пощенския оператор със задължение за извършване на универсалната пощенска услуга, се наказва с глоба от 5000 до 10000 лв.”

§ 74. В чл. 105 се правят следните изменения:
1. Алинея 1 се изменя така:
„(1) Който при поискване от Комисията за регулиране на съобщенията не предостави информация, свързана с прилагането на този закон и с прилагането на подзаконовите нормативни актове, издадени въз основа на него, или предостави невярна, непълна или неточна информация, или не предостави информация в срока, който може да бъде определен в искането, се наказва с глоба от 1000 до  3000 лв.”
2. В ал. 2 числата „100” и „1000” се заменят съответно с „1000” и „5000”.

§ 75. В § 1 на допълнителната разпоредба се правят следните изменения и допълнения:
1. Създава се т. 1а:
„1а. „Сортиране на пощенски пратки” е дейност на пощенските оператори, при която пратките се обработват по определени от съответния оператор критерии с цел пренасяне до местоназначението или доставяне на получателите.”
2. Създава се т. 8а:
„8а. „Пратки за незрящи и слабовиждащи лица” са пратки, съдържащи кореспонденция и литература под каквато и да е форма, включително като звукозапис, както и каквото и да е оборудване или материали, изработени или приспособени да подпомагат незрящи или слабовиждащи лица.”
3. Точка 9 се изменя така:
„Пощенски паричен превод” е пощенска услуга, при която в точка за достъп до мрежата на пощенски оператор, лицензиран по чл. 39, т. 3, подателят подава парична сума в брой и нарежда писмено на хартиен носител пълната сума да бъде изплатена в брой на получателя.”
4. В т. 10 думата „пощенска” се заменя с „допълнителна”.
5. В т. 11 думата „пощенска” се заменя с „допълнителна”.
6. В т. 12 думата „пощенска” се заменя с „допълнителна”.
7. Създава се т. 12а:
„12а. „Известие за доставяне” е допълнителна услуга към препоръчана пощенска пратка или пратка с обявена стойност, посредством която пощенският оператор информира подателя на пощенската пратка за доставянето й на получателя или на упълномощено от него лице.”
8. В т. 18:
а) в изречение първо думите „с добавена стойност над универсалната пощенска услуга” се заменят с „при която се предоставят допълнителни услуги към услугите по чл. 3, ал. 1, т. 1”;
б) в изречение второ след думата „приемане” се поставя запетая и се добавя „сортиране” и думата „пратките” се заменя с „пощенските пратки по чл. 6, ал. 2.”
9. Точка 20 се отменя.
10. Създава се 24а:
„24а. „Несправедлива финансова тежест” е онази тежест, която е прекомерна за пощенският оператор със задължение за извършване на универсалната пощенска услуга с оглед на възможностите му да понесе такова затруднение, произтичащо от възложеното му от закона задължение.”
11. В т. 28 думата „пощенския” се заменят с „пощенски” и думите „всички, услуги включени в универсалната пощенска услуга, неуниверсалните пощенски услуги” се заменят с „пощенски услуги.”
12. В т. 29 след думата „лица” се добавя „на пощенски оператор” и думите „всички пощенски услуги, включени в универсалната пощенска услуга в няколко населени места по уточнен маршрут и график” се заменят с „пощенски услуги по уточнен маршрут и график в няколко населени места без стационарни пощенски станции.”
13. В т. 30 думите „организирано в самостоятелно помещение работно място в населено място без стационарна пощенска станция” се заменят с „елемент на пощенските мрежи, организиран в самостоятелно помещение” и думите „определен” и „определени” се заличават.
14. В т. 31, изречение второ думата „определен” се заличава
15. Точка 32 се отменя.
16. В т. 33 думите „пощенска пратка, състояща се” се заменят с „пощенска услуга по приемане, сортиране, пренасяне и доставяне на пощенски пратки, състоящи се”.
17. Създава се т. 34:
„34. „Услуги по чл. 3, ал. 1, т. 1” са пощенски услуги, които от гледна точка на потребителя са взаимозаменяеми в достатъчна степен с услугите, включени в пакета „универсална пощенска услуга”. Тези услуги не е задължително да отговарят на изискванията по чл. 32 и по чл.33.”
18. Създава се т. 35:
„35. „Услуги, извършвани въз основа на договор за достъп до пощенската мрежа на пощенския оператор със задължение за извършване на универсалната пощенска услуга и услуги, извършвани на предприятия посредници или лица групиращи и/или сортиращи пощенски пратки от различни потребители” са пощенски услуги, които попадат в обхвата на услугите по чл. 3, ал. 1, т. 1.”

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 76. Комисията за регулиране на съобщенията в 6-месечен срок от влизането в сила на този закон привежда в съответствие с него издадените индивидуални лицензии.

§ 77. Издадените до влизането в сила на този закон подзаконови нормативни актове запазват действието си, доколкото не му противоречат.
(1) Подзаконовите нормативни актове по прилагането на закона се приемат или привеждат в съответствие с този закон в тримесечен срок от влизането му в сила..
(2) До приемането на подзаконовите нормативни актове по ал. 1 или до привеждането им в съответствие с този закон се прилагат действащите подзаконови нормативни актове, съответно общите административни актове, доколкото не противоречат на този закон.

§ 78. В Закона за данък върху добавената стойност (обн., ДВ, бр. 63 от 2006 г., изм., бр. 86, 105 и 108 от 2006 г., Решение № 7 на Конституционния съд от 2007 г. – бр. 37 от 2007 г., изм., бр. 41, 52, 59, 108 и 113 от 2007 г., бр. 106 от 2008 г., бр. 12, 23, 74 и 95 от 2009 г., бр. 94 и бр. 100 от 2010 г., бр. 19, 77 и 99 от 2011 г., бр. 54, 94 и 103 от 2012 г., бр. 23, 30, 68, 98, 101, 104 и 109 от 2013 г. и бр. 1 от 2014 г.) в чл. 49, т. 2 думите „универсални пощенски услуги” се заменят с „универсалната пощенска услуга”.